stanford-oval/wikipedia huggingface dataset:
אורן זגמן
תפקידים > טלוויזיה

| תוכנית/סדרה | ערוץ | תפקיד | במאי | שנה |
| --- | --- | --- | --- | --- |
| חסמבה דור 3 | ערוץ הילדים ב-HOT | נירוונה | דני סירקין | 2013 |
| זנזורי | Yes הטלוויזיה בלוויין | מלאני זנזורי | בן בכר | 2012 |
| עם סגולה | שידורי קשת (ערוץ 2) | אורנה | בן בכר | 2011 |
| קופיקו | ערוץ הילדים | מוכרת בחנות חיות. | עדי בנימינוב | 2009 |
| לה לה לנד | ערוץ הילדים | מיכל | עדי סופר | 2008 |
| על קצות האצבעות | ערוץ 2 (קשת) | הסטייליסטית | גל זייד | 2008 |
| החברים של נאור | ערוץ 10 | רוית | נאור ציון | 2007 |
| ילדות רעות | ערוץ מוזיקה 24 | נועה | עדי בנימינוב | 2006 |
| ארץ נהדרת | ערוץ 2 | תפקידי אורח |  |  |
| שבוע סוף | ערוץ 2 | תפקידי אורח |  |  |
| דנה נמה דנה קמה | סלקום, סדרה אינטרנטית |  | עדי סופר |  |
תפקידים > קולנוע

| סרט | תפקיד | במאי | שנה |
| --- | --- | --- | --- |
| שבוע ויום | המזכירה של אייל | אסף פולונסקי | 2016 |
| תערובת מרה | פקידה | דרור זהבי | 2016 |
| לצוד פילים | שכנה | רשף לוי | 2013 |
אילנה בית אל

אין תמונה חופשית
אילנה בית אל היא היסטוריונית, עיתונאית ופרשנית ממוצא ישראלי המתגוררת בבריטניה.
אודות

למדה היסטוריה באוניברסיטת תל אביב וקיבלה דוקטורט מאוניברסיטת לונדון. שימשה כעמיתת מחקר בקרן רוטר של גרין קולג' באוקספורד וכמרצה באוניברסיטת תל אביב. בית אל הייתה נציגת ישראל באו"ם בנושאי זכויות אדם ונשים. בין השנים 1995 ל-1997 שימשה כאנליסטית במשלחת האו"ם לבוסניה הרצגובינה ובין השנים 1999 ל-2000 שימשה כיועצת בכירה במחלקה המדינית של האו"ם בנושא בוסניה.
בין השנים 2002 ל-2005 שימשה כעורכת של כתב העת European Voice מבית האקונומיסט. כיום היא בעלת טור בעיתון הגרדיאן.
בשנת 1999 יצא ספרה הראשון, Conscripts: lost legions of the Great War, בהוצאת Sutton. הספר עסק במגויסים הבריטים במלחמת העולם הראשונה.
בית אל חיברה יחד עם רופרט סמית (Rupert Smith), גנרל בריטי בכיר בדימוס, את הספר The Utility of Force: The Art of War in the Modern World. הספר יצא לאור בהוצאת Knopf בשנת 2007 והוא עוסק בלוחמה בעידן המודרני. בשנת 2011 חיברו השנים ספר נוסף בשם The Age of Insecurity, אשר יצא לאור בהוצאת HarperCollins.
אוסן

ערך זה עוסק בעיר בקוריאה הדרומית. אם התכוונתם למשמעות אחרת, ראו .
| --- | --- |

 מדינה:  קוריאה הדרומית קוריאה הדרומית
 מחוז:  קיונגי
 שטח:  42.66 קמ"ר
 אוכלוסייה:  ‏
  ‑ בעיר:  229,792 (נובמבר 2023)
  ‑ צפיפות:  5,641 נפש לקמ"ר (2020)
 קואורדינטות:  37°08′42″N 127°04′10″E﻿ / ﻿37.145°N 127.06944444444°E﻿ / 37.145; 127.06944444444 
 אזור זמן:  UTC +9
 http://www.osan.go.kr/en/
  מפת מיקום  מפה מפורטת   (למפת קוריאה הדרומית מוגדלת) סיאול פוסאן אינצ'ון דאיגו טג'אן קוואנגג'ו אולסן סוואן צ'נגוון צ'ג'ו קוריאה הצפונית יפן ים יפן הים הצהוב  מצר קוריאה אוסן(למפת קוריאה הדרומית רגילה) סיאול פוסאן אינצ'ון דאיגו טג'אן קוואנגג'ו אולסן סוואן צ'נגוון צ'ג'ו קוריאה הצפונית יפן ים יפן הים הצהוב  מצר קוריאה אוסן    מיקומה של אוסן במחוז קיונגי tabBackground:;tabBorder:#aaa;defaultTab:0;
 
אוסן (בהנגול: 오산시; בהנג'ה: 烏山市) היא עיר במחוז קיונגי שבצפון-מערב קוריאה הדרומית. על פי מפקד האוכלוסין האחרון משנת 2020 אוכלוסיית העיר מנתה 240,645 תושבים.
גאוגרפיה

העיר שוכנת בדרום-מערב מחוז קיונגי והיא גובלת עם הוואסונג (אנ') מצפון, מזרח ומערב, עם פיונגטהאק (אנ') מדרום, מרוחקת כ-47 ק"מ דרום-מזרחית לבירת המדינה סיאול וכ-16 ק"מ דרום-מזרחית לבירת המחוז סוואן.
תנועה ותחבורה

העיק ממוקמת ליד הכבישים 1‏, 17‏, 82‏, 310‏, 311‏, 314‏, 317 ו-400. בנוסף, בעיר יש תחנת רכבת שבה פועל הקו סיאול-טג'אן ומספר רב של תחנות דלק.
אקלים

הטמפרטורה הממוצעת היא 11 מעלות צלזיוס. החודש הכי חם הוא אוגוסט (23 מעלות צלזיוס). החודש הכי קר הוא ינואר (4- מעלות צלזיוס). כמות המשקעים הממוצעת היא 1,572 מילימטרים בשנה. חודש יולי הוא החודש שיש בו הכי הרבה גשם (394 מ"מ גשם), וחודש ינואר הוא החודש שיש בו הכי פחות גשם (30 מ"מ גשם).
מוסדות בעיר

המשרד ראשי של חברת Kyochon (אנ') נמצא בעיר. בנוסף, בעיר יש תחנת משטרה ומספר רב של בתי מלון, מרכזי קניות וסופרמרקטים.
ערים תאומות

ארצות הברית קילין, טקסס, ארצות הברית (מ־1997)
יפן הידאקה (אנ'), יפן (מ־1996)
וייטנאם קוואנג נם (אנ'), וייטנאם (מ־2004)
הרפובליקה העממית של סין אורומצ'י, הרפובליקה העממית של סין (מ־2005)
קוריאה הדרומית יאונגדונג (אנ'), קוריאה הדרומית (מ־2000)
קוריאה הדרומית סוקצ'ו (אנ'), קוריאה הדרומית (מ־2008)
קוריאה הדרומית סונצ'ון (אנ'), קוריאה הדרומית (מ־2013)
ראו גם

קרב אוסן
הערות שוליים

↑  South Korea: Gyeonggi Province (Counties and Townships) - Population Statistics, Charts and Map, www.citypopulation.de
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
↑  Introducing Osan; Killeen, USA, OSAN City
↑  International Exchange - The Council of Local Authorities for International Relations (CLAIR), web.archive.org, ‏2016-01-04
| --- | --- |
בקרת זהויות :  NLI: 987007567150505171  MusicBrainz: 570823fa-cbf1-48d0-8812-cb2ce80cf25a  NARA: 10037688 
ערך זה הוא קצרמרבנושא קוריאה הדרומית ובנושא יישובים באסיה. אתם מוזמנים לתרום לוויקיפדיה ו.
איקו"ף

איקו"ף (לעיתים: ייקו"ף; ראשי תיבות ביידיש: ייִדישער קולטור-פֿאַרבאַנד, 'האיגוד לתרבות יהודית'; באנגלית: Yiddisher Kultur Farband,‏ YKUF) היא הוצאת ספרים גדולה לספרי יידיש בארצות הברית, שבנוסף מהווה למעשה ארגון בינלאומי לתרבות יידיש, אשר כלל תחילה את יהדות היידיש בארצות אמריקה: ארצות הברית, קנדה וארגנטינה. נוסדה בשנת 1937; בין מייסדיה היה חיים ז'יטלובסקי.
איקו"ף הייתה בעל גוון שמאלי מובהק, עם אהדה גלויה לברית המועצות ולמשטר הקומוניסטי. מטרתהּ המוצהרת הייתה לשמור ולטפח את תרבות היידיש. מרכזהּ היה בניו יורק, אך ספריה יצאו לאור גם בבואנוס איירס, בארגנטינה, וכן בבוקרשט שברומניה.
במהלך מלחמת העולם השנייה ולאחריה הוציאה איקו"ף יצירות ספרותיות ביידיש של סופרים יהודים מברית המועצות, כדוגמת דוד הופשטיין, דער נסתר, פרץ מרקיש ואיציק פפר.
ליד איקו"ף יצא לאור עיתון יידיש ידוע, ה"יידישע קולטור" (ביידיש: "תרבות יהודית"), שמייסדו ועורכו במשך שנים רבות היה הסופר והעיתונאי נחמן מייזל. אחריו ערך את העיתון יצחק גולדברג (מתרגם יצירת יוסף אופטושו מיידיש לאנגלית).
איירין פלשיטה

איירין פלשיטה (בליטאית: Airinė Palšytė; נולדה ב-13 ביולי 1992) היא אתלטית ליטאית, סגנית אלופת אירופה (אמסטרדם 2016) בקפיצה לגובה ואלופת אירופה באולם (בלגרד 2017).
ביוגרפיה

פלשיטה נולדה בווילנה, בת לאם ששיחקה כדורעף ואב כדורסלן ששיחק בין השאר בז'לגיריס קובנה, בז'לגיריס וילנה ובריטאס וילנה. שני אחיה אף הם כדורסלנים.
בשנים 2008 ו-2009 סיימה שנייה בתחרות הקפיצה לגובה באליפות ליטא באתלטיקה וב-2010 זכתה לראשונה בתואר בתוצאה של 1.78 מטר, היא זכתה פעמים נוספות בתואר ב-2011 וב-2013. ב-2010 זכתה במדליית כסף באליפות העולם מתחת לגיל 20. ב-2011 זכתה במדליית כסף באוניברסיאדת שנג'ן בתוצאה של 1.96 מטר והשוותה בכך את שיא ליטא במקצוע זה. באליפות אירופה באתלטיקה 2012 העפילה לגמר בו סיימה במקום התשיעי בתוצאה של 1.89 מטר. באולימפיאדת לונדון סיימה במקום ה-11 בגמר בתוצאה של 1.89 מטר. באליפות העולם באתלטיקה מתחת לגיל 23 שהתקיימה ב-2013 זכתה במדליית כסף לאחר שהשוותה את שיא האישי של 1.92 מטר. באליפות העולם באותה שנה סיימה במקום ה-12 בגמר. ב-2014 שיפרה את שיאה האישי ל-1.98 מטר, היא סיימה במקום ה-13 באליפות אירופה ולא עברה את שלב המוקדמות באליפות העולם באולם. ב-2015 סיימה רביעית באליפות אירופה באתלטיקה באולם בתוצאה של 1.94 מטר וזכתה במדליית זהב באוניברסיאדת קוואנגג'ו.
ב-2016 זכתה במדליית כסף באליפות אירופה בתוצאה של 1.96 מטר, יחד עם מירלה דמירבה מבולגריה ולאחר המנצחת רות בייטייה מספרד. באולימפיאדת ריו דה ז'ניירו סיימה במקום ה-13. באליפות אירופה באתלטיקה באולם 2017 זכתה במדליית זהב בשיא ליטא של 2.01 מטר.  באליפות העולם באתלטיקה 2017 סיימה במקום השביעי בתוצאה של 1.92 מטר. באליפות אירופה באתלטיקה 2018 סיימה במקום הרביעי בתוצאה של 1.96 מטר. באליפות אירופה באתלטיקה באולם 2019 זכתה במדליית ארד בתוצאה של 1.97 מטר. באליפות העולם באתלטיקה 2019 לא העפילה לגמר.
אוקסיבנזון

| --- | --- |
 
 כתיב כימי:  C₁₄H₁₂O₃ 
 מסה מולרית:  228.25 גרם/מול
 מספר CAS:  131-57-7
 צפיפות:  1.2 גרם/סמ"ק
 
אוקסיבנזון או בנזופנון-3 או BP-3 (שמות מסחריים Milestab 9, Eusolex 4360 , Escalol 567, KAHSCREEN BZ-3) הוא תרכובת אורגנית. זהו מוצק צהוב בהיר מסיס ברוב הממסים האורגניים. אוקסיבנזון שייך לקבוצת הקטונים הארומטיים המכונים בנזופנונים. בטבע ניתן למצוא אותו בחלק מהצמחים בעלי פרחים. ומשמש גם כאחד המרכיבים האורגנים של תחליבי קרם הגנה רבים. הוא נמצא בשימוש נרחב בפלסטיק, צעצועים, גימורי רהיטים ומוצרים אחרים כדי להגן עליהם מהשפעת קרינת UV.
שימושים

אוקסיבנזון משמש בפלסטיק כבולם ומייצב אור אולטרה סגול. הוא משמש יחד עם בנזופנונים אחרים בתכשירים מסנני קרינה, תרסיסי שיער וקוסמטיקה מכיוון שהם מסייעים במניעת נזקים פוטנציאליים מחשיפה לאור השמש. נמצא גם בריכוזים של עד 1% בלק ציפורניים. האוקסיבנזון יכול לשמש גם כמייצב עבור שרפים סינתטיים.
כמסנן קרינה, הוא מספק הגנה בטווח רחב כנגד אור אולטרה סגול, כגון קרני UVB ו-UVA. יש לו פרופיל ספיגה שנע בין 270 ל-350 nm עם שיא ספיגה ב-288 ו-350 nm. זהו אחד ממסנני ה- UVA האורגניים הנפוצים ביותר כיום במסנני קרינה. משמש גם בלק, ניחוחות, ספריי שיער וקוסמטיקה כמגן מהשפעות אור השמש. למרות התכונות המועילות, קיימות כמה מחלוקות לגבי השפעות ההורמונליות והפוטואלרגניות האפשריות. מחלוקות אילו הובילו כמה מדינות להסדיר את השימוש בו.
שימושים > השפעות על אלמוגים

מספר מחקרים בדקו את הקשר בין אוקסיבנזון במסנני קרינה להלבנת אלמוגים. כאשר אדם נכנס למים חלק מהאוקסיבנזון נשטף מגופו ועלול להרעיל את האלמוגים ולגרום למותם מחקר משנת 2015 שפורסם בארכיון זיהום הסביבה והטוקסיקולוגיה הוביל לאיסור של קרם הגנה המכיל אוקסיבנקסון בפלאו. עם זאת, הקשר לכאורה בין אוקסיבנזון לירידה באלמוגים נדון בהרחבה בתוך הקהילה הסביבתית מכיוון שרוב המחקרים בנושא נערכו בסביבת מעבדה. מחקר שנערך בשנת 2019 בהוואי, מצא שהריכוז של אוקסיבנזון במי האוקיינוס סביב האיים נמוך מהסף הידוע כקטלני לאלמוגים ולכן לא יכול לשמש כתירוץ להלבנתם.
במחקר שפורסם ב-2022 בעיתון היוקרתי Science, נמצא כי כאשר אוקסיבנזון נכנס לרקמת אלמוגים/ שושנות ים, חיידקים סימביוטיים החיים בתוך הרקמה מפרקים את האוקסיבנזון ומביאים לתוצרי פירוק רעילים (בניהם oxybenzone-glucoside). אלו מייצרים רדיקלים חופשיים ומובילים לפירוק של חומרים חיוניים בתוך הרקמה ואף מוות של הרקמה. באלמוגים בריאים ישנן אצות סימביוטיות היודעות לעכל ולסלק את החומרים הרעילים, כך מספקות הגנה לאלמוג. אך אלמוגים שעוברים תהליך הלבנה מאבדים את האצות הסימביוטיות ואיתן את ההגנה מפני נזקי אוקסיבנזון. כך, שרידותם של אלמוגים שעוברים הלבנה בנוכחות אוקסיבנזון פוחתת משמעותית וישנם פחות סיכויים שהם יצליחו לרכוש חזרה את האצות הסימביוטיות.
הערות שוליים

↑  "Benzophenone-3 (BP-3) Factsheet". www.cdc.gov. 2017-12-01. נבדק ב-2019-05-01.
↑  "Oxybenzone - Substance Information - ECHA". echa.europa.eu. נבדק ב-2019-05-01.
1 2  "Hazardous Substances Data Bank". 2-HYDROXY-4-METHOXYBENZOPHENONE. National Library of Medicine (US), Division of Specialized Information Services. נבדק ב-9 במרץ 2014. {{cite web}}:  (עזרה)
1 2  "Current sunscreen controversies: a critical review". Photodermatology, Photoimmunology & Photomedicine. 27 (2): 58–67. באפריל 2011. doi:10.1111/j.1600-0781.2011.00557.x. PMID 21392107free {{cite journal}}:  (עזרה)תחזוקה - ציטוט: postscript (link)
↑  "Sunscreens cause coral bleaching by promoting viral infections". Environmental Health Perspectives. 116 (4): 441–7. באפריל 2008. doi:10.1289/ehp.10966. PMC 2291018. PMID 18414624. {{cite journal}}:  (עזרה)
↑  "Toxicopathological Effects of the Sunscreen UV Filter, Oxybenzone (Benzophenone-3), on Coral Planulae and Cultured Primary Cells and Its Environmental Contamination in Hawaii and the U.S. Virgin Islands". Archives of Environmental Contamination and Toxicology. 70 (2): 265–88. בפברואר 2016. doi:10.1007/s00244-015-0227-7. PMID 26487337. {{cite journal}}:  (עזרה)
↑  McGrath, Matt (בנובמבר 2018). "Coral: Palau to ban sunscreen products to protect reefs". BBC News. BBC. נבדק ב-2020-01-01. {{cite news}}:  (עזרה)
↑  Hughes, Terry. "There's insufficient evidence your sunscreen harms coral reefs". The Conversation. נבדק ב-2019-04-07.
↑  "New study measures UV-filter chemicals in seawater and corals from Hawaii: First study to look at UV-filter concentrations in coral tissue in US". ScienceDaily. נבדק ב-2019-04-07.
↑  Djordje Vuckovic, Amanda I. Tinoco, Lorraine Ling, Christian Renicke, Conversion of oxybenzone sunscreen to phototoxic glucoside conjugates by sea anemones and corals, Science 376, 2022-05-06, עמ' 644–648 doi: 10.1126/science.abn2600
איקואה אוטאני

זהו שם יפני; שם המשפחה הוא .
| --- | --- |
אין תמונה חופשית
 לידה:  18 באוגוסט 1965 (בת 59) טוקיו, יפן 
 מדינה:  יפן 
 תקופת הפעילות:  מ-1986 
 פרסים והוקרה:  Seiyu Awards Kids/Family Award (21 בפברואר 2012) 
 פרופיל ב-IMDb
 
איקואה אוטאני (ביפנית: 大谷育江 - אוטאני איקואה; נולדה ב-18 באוגוסט 1965 בטוקיו, יפן) היא שחקנית ומדבבת (סאייו) ותיקה ופופולרית ביפן.
איקואה מדבבת תפקידים של ילדים וילדות קטנים. תפקידה המוכר ביותר הוא דיבובו של פיקאצ'ו בפוקימון, כאשר נעשה שימוש בדיבובה המקורי בדיבוב בכל השפות.
בשנת 2006 מחודשים ינואר עד למאי, איקואה עזבה את עבודתה זמנית עקב מצבה הבריאותי.
איטנגאר

| --- | --- |

 מדינה:  הודו הודו
 מדינה:  ארונאצ'ל פרדש
 גובה:  750 מטרים
 אוכלוסייה:  ‏
  ‑ בעיר:  59,490 (2011)
 קואורדינטות:  27°06′00″N 93°37′12″E﻿ / ﻿27.10000°N 93.62000°E﻿ / 27.10000; 93.62000
 אזור זמן:  UTC+5:30
 https://www.imc.arunachal.gov.in/
  מפת מיקום  מפה מפורטת   (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיאיטנגאר(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיאיטנגאר(למפת ארונאצ'ל פרדש רגילה) איטנגאר(למפת ארונאצ'ל פרדש מוגדלת) איטנגאר  he tabBackground:;tabBorder:#aaa;defaultTab:0;
איטנגאר (באנגלית: Itanagar; באסאמית: ইটানগৰ; ‏האזנהקובץ:Itanagar.ogg‏Ⓘ‏) היא בירת מדינת ארונאצ'ל פרדש שבצפון-מזרח הודו.
היסטוריה

בעיר שוכן מבצר איטה (אסאמית: ইটা দুৰ্গ, מלולית: מבצר הלבנים) שנבנה במאות ה-11–14.
ב־1978 נקבעה העיר כבירת ארונאצ'ל פרדש, שהוקמה כטריטוריית איחוד כשלוש שנים קודם לכן. בעת קביעתה כבירה הייתה העיר אזור מיוער מאוכלס בדלילות.
העיר שוכנת מצפון לנהר בראהמאפוטרה בדרום־מערב ארונאצ'ל פרדש.
כבירת ארונאצ'ל פרדש, שוכנים בעיר האספה המחוקקת של ארונאצ'ל פרדש ומשרדי ממשלת המדינה.
הערות שוליים

↑  Singh, Trilochan (2006). "Landslide occurrences and risk assessment in Itanagar Capital complex, Arunachal Himalaya". Himalayan Geology. 27 (2): 146.
| --- | --- |
בקרת זהויות :  NLI: 987007567422705171  GND: 4558198-8  LCCN: n89262055  VIAF: 137328707   WorldCat (עם VIAF): 137328707 
ערך זה הוא קצרמרבנושא יישובים בהודו. אתם מוזמנים לתרום לוויקיפדיה ו.
איטמות פי הטבעת

| --- | --- |

 תחום:  גנטיקה רפואית 
 קישורים ומאגרי מידע
 eMedicine:  933524 
 MeSH:  D001006
 
איטמות פי הטבעת (באנגלית: Imperforate anus) הוא מום מולד בו פי הטבעת לא תקין. ספקטרום הסוגים של מום זה הוא נרחב, ויכול לנוע בין מקרים קלים לאנומליות מורכבות. לעיתים מום זה הוא חלק מתסמונת והוא מלווה במומים ממערכות אחרות, כגון מערכת דרכי השתן והמין, צלעות, לב, חוליות הגב, הוושט והגפיים. ב-8% מהמקרים הסיבה למום זה היא גנטית. שכיחות המום היא 1 ל-5000 לידות של יילודים חיים.
תיאור

מום זה יכול להיווצר במספר צורות שונות:
פי הטבעת מסתיים בכיס שאינו מתחבר עם המעי הגס.
פי הטבעת עשוי להתחבר לאיברים אחרים, כמו השופכה, שלפוחית השתן, בסיס הפין או שק האשכים אצל זכרים, או הנרתיק אצל נקבות.
היצרות של פי הטבעת או אי קיומו כלל.
מום זה על סוגיו השונים יכול להתרחש יחד עם מומים מולדים אחרים. שכיחות מום זה גבוהה יותר בקרב זכרים מאשר בקרב נקבות. ככל שהאיטמות יותר גבוהה אצל בנים כך שכיחים יותר מומים במערכת השתן. אצל בנות, ככל שהאיטמות גבוהה יותר יש סיכוי גבוה יותר למום בנרתיק או ברחם. במקרים שיש פגיעה בעצבים או בשרירים כחלק מהמום, עלולה להיות גם בעיה במנגנון השליטה בצרכים.
אבחון

אבחון של מום זה בדרך כלל קל יחסית משום שהוא נראה לעין. לאחר גילוי המום, הרופא המטפל יבדוק את סוגו והאם הוא מגיע בשילוב עם מומים נוספים קשורים. חשוב לזהות את קיומם של ליקויים שונים כדי לטפל בהם בשלב מוקדם ולמנוע סיבוכים נוספים. לפיכך, בירור זה יכלול צילום בית חזה, אגן ועמוד השדרה, כמו גם בדיקת אקו-לב, בדיקת אולטרה סאונד של הכליות, של שלפוחית השתן וכן של חוליות הגב התחתון.
לאחר שאובחן הילוד עם איטמות פי הטבעת, ממתינים 24 שעות. בזמן זה האוויר הנבלע מגיע למעי התחתון ומשמש כחומר ניגוד, וזאת על מנת לזהות את גובה האיטמות בצילום רנטגן.
איטמות פי הטבעת הוא בין התסמינים של תסמונת VACTERL.
טיפול

אם אין מעבר כלל בין המעי לפי הטבעת, תבוצע קולוסטומיה. בניתוח זה יוצרים פתח קטן בדופן הבטן, דרכו מוצא המעי וכך מתאפשרת יציאת צואה שאינה יכולה לצאת משום שפי הטבעת חסום. במהלך הניתוח גם מאבחנים את גובה האיטמות. לאחר מכן, ייעשה ניתוח שבו ייצרו פי טבעת בניתוח הקרוי Posterior Sagittal Anorectoplasty. סגירת הקולוסטומיה תבוצע בערך כחודשיים לאחר הניתוח.
אם קיים פתח באזור, הטיפול יהיה הרחבה של פי הטבעת וכן ביצוע דימות כדי לוודא האם קיים נצור (תעלת חיבור) בין מערכת העיכול לבין מערכת השתן או בין הנרתיק, בנקבות.
אופוסום האנדים

| אופוסום האנדים |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: אופוסומאים
משפחה:: אופוסומיים
סוג:: אופוסום
מין:: אופוסום האנדים
שם מדעי
 Didelphis pernigra ‏אלן, 1900
תחום תפוצה


אופוסום האנדים או אופוסום לבן-אוזן אנדיני (שם מדעי: Didelphis pernigra) הוא כיסאי דרום-אמריקני גדול בסוג אופוסום שאנדמי להרי האנדים במערב אמריקה הדרומית. הוא תואר מדעית לראשונה בשנת 1900 על ידי הזואולוג האמריקני ג'ואל אסף אלן, ומ-1993 ועד 2002 סווג כתת-מין של אופוסום לבן-אוזן; כיום הוא מוכר כמין עצמאי בדומה לאופוסום גויאנה שפוצל אף הוא מאופוסום לבן האוזן.
תיאור

אופוסום האנדים הוא כיסאי גדול יחסית; אורך ראשו וגופו 33–44 ס״מ, אורך זנבו 32–41 ס״מ ומשקלו 720 גרם עד 1.2 קילוגרם. גופו ארוך ומוצק, ראשו גדול ומשולש וחרטומו מחודד. אוזניו גדולות, עגולות ובהירות. הזנב ארוך וגמיש, שעיר באזור הבסיס וקירח בשאר. האף גדול ומוקף בזיפים שחורים. הגפיים קצרות באופן כללי, והקדמיות קצרות מהאחוריות. ברגליים האחוריות יש אצבעות מנוגדות שמותאמות לטיפוס על עצים. לנקבה כיס מפותח.
הפרווה של אופוסום האנדים שעירה ועבה במיוחד ומותאמת לאקלים הקר השורר במרומי ההרים. היא מורכבת משתי שכבות שיער: שכבה תחתונה שצבועה בצהוב, לבן וקצת שחור, ועליונה שמורכבת בעיקר משיער שחור. בשל כך, המראה הכללי שלו כהה למדי ונע בין אפור כסוף לאפור-כחלחל לשחור-כחלחל מבריק כשהצד הגבי כהה יותר. הגפיים, הכתפיים והזנב שחורים. הצד התחתון בהיר יותר וצבוע בצהבהב קרמי בעוד שהגרון והצוואר זהובים יותר. הקרקפת שחורה או צהבהבה, הפנים לבנבנות ומסומנות כדלהלן: פס שחור מבריק על המצח וזוג פסים שחורים בצידי הפנים שנמשכים מהעיניים עד לחוטם ונמוגים בהדרגה ליד האף. האף, כפות היד והרגל וקצה הזנב ורודים. האוזניים לבנות ודלילות בשיער. אופוסום האנדים נבדל מעמיתו לבן האוזן בנוכחות פסים שחורים בצידי הפנים.
תפוצה

אופוסום האנדים אנדמי לאזור הרי האנדים במערב אמריקה הדרומית; טווח התפוצה שלו משתרע החל מהקצה המערבי של וונצואלה, דרך מרכז ודרום קולומביה, מרכז אקוודור, מרבית החלק המערבי והמרכזי של פרו וצפון בוליביה. נוכחות בצפון ארגנטינה אפשרית אם טרם הוכחה. בית הגידול של האופוסום מורכב בעיקר מיער עננים גבוה ברום 3,700-2,000 מטר מעל פני הים, אם כי הוא עשוי להיות גם ביער גשם טרופי ויער גדותיים נמוך יותר ובמקומות מסוימים במערב היבשת יורד אפילו עד לחופים. האופוסום סתגלתן מאוד ומסוגל לחיות גם ביערות משניים ומופרעים, מטעים ואזורים חקלאיים עם נוכחות אנושית ניכרת.
אקולוגיה

מכיוון שמדובר במין שפוצל מאופוסום לבן-אוזן יחסית לאחרונה (2002), לא נעשו מחקרים ספציפיים אודותיו וידוע עליו מעט מאוד. אופוסום האנדים הוא יונק בודד שממעט באינטראקציה עם בני מינו ופעיל בעיקר בשעות הלילה. בשעות היום הוא תופס מחסה בחורים וחללי עצים, בחופה הגבוהה, או בונה על האדמה קינים ומאורות. סביר להניח שהוא מציג עמדת התגוננות כשהוא מאוים ומעמיד פני מת במקרים קיצוניים יותר. התזונה שלו מורכבת מפירות, חרקים, חסרי חוליות, וחולייתנים קטנים (מכרסמים, זוחלים ועופות), והוא נוטה לתור אחר מזון בעיקר על האדמה.
האופוסום האנדי הוא יונק פוליגמי שמתרבה עם מספר בני זוג. הוא אינו מפגין התנהגות חיזור, ולא שומר על קשר לאחר ההזדווגות. יש לו ככל הנראה 2 תקופות רבייה בשנה, וההיריון נמשך 12–14 ימים בלבד. הנקבה ממליטה בכל פעם שגר קטן עד גדול של וולדות זעירים שזוחלים לכיס באמצעות הגפיים ונצמדים לאחת מ-13 הפטמות. צאצא שלא הצליח לתפוס פטמה מת תוך זמן קצר. הגורים גדלים בכיס במשך חודשיים ולאחר מכן רוכבים על האם מספר שבועות. הם נגמלים בגיל 3–4 חודשים ומגיעים לבגרות סביבות 9 חודשים. תוחלת החיים ככל הנראה קצרה יחסית ואינה עולה על שנתיים.
מצב

אופוסום האנדים מסווג על ידי הרשימה האדומה של IUCN במצב השימור ללא חשש (LC), מכיוון שיש לו תפוצה רחבה, אוכלוסייה גדולה והוא מצוי באזורים מוגנים רבים. בית גידולו ההררי בלתי-נגיש באזורים רבים ומקטין את האיום מצד אובדן בית גידול.
אופוסום אנדים שנלכד בכפר באקוודור.
אופוסום אנדים על ענפי עץ בפרו.
אוז"ה

בית ילדים בפריז לאחר מלחמת העולם השנייה
אוז"ה (בצרפתית: Œuvre de secours aux enfants ובראשי תיבות: OSE, ביידיש: אָזע, "מפעל הסיוע לילדים") הוא ארגון הומניטארי יהודי, שסייע למאות ילדים, פליטים יהודים מצרפת וממדינות אחרות באירופה. הוא הוקם ב-1912 כארגון בריאות יהודי, ובמהלך מלחמת העולם השנייה הציל על פי הערכות, יותר מ-5,000 ילדים מאיום ההשמדה הנאצי. הארגון פעל בעיקר במהלך התקופה שלאחר הכיבוש הגרמני של צרפת והקמת צרפת של וישי.
שנים ראשונות

הארגון הוקם בשנת 1912 בסנט פטרסבורג שברוסיה על ידי רופאים, כדי לעזור לחברים נזקקים באוכלוסייה היהודית. הוא נקרא Obshchetsvo Zdravookhraneniya Yevreyiev ("ארגון להגנה על בריאותם של יהודים", ובקיצור- OZE). סניפים הוקמו במדינות נוספות. בשנת 1923 מרכז הארגון עבר לברלין, תחת נשיאותו הסמלית של אלברט איינשטיין. בשנת 1933, לאחר עליית הנאצים לשלטון בגרמניה, העבירו אותו שוב, הפעם לצרפת, שם הוא נקרא Œuvre de Secours aux Enfants ("מפעל הסיוע לילדים", ובקיצור - OSE).
במלחמת העולם השנייה > בתי הילדים

עם הכרזת המלחמה בספטמבר 1939, נאלץ הארגון להתמודד עם שטף פליטים שזרם לצרפת ולחשוב מחדש על הפעילות החברתית שלו, בהתאם למצב הפוליטי במדינה. לצרפת הובאו ילדים פליטים מגרמניה הנאצית. ילדים אחרים הגיעו בעצמם או הובאו על ידי קרובי משפחה, ואוז"ה הפך למקלט לילדים יהודים מגרמניה ומאוסטריה שהפכו להיות "נתיני אויב". בתחילת המלחמה הקים הארגון בתי ילדים (המכונים גם "ארמונות"). בבתים אלה שהו ילדים יהודים בגילים שונים, כולל תינוקות, שהוריהם נשלחו למחנות ריכוז נאציים או נהרגו. עד מאי 1939 בתי הילדים של אוז"ה החזיקו יותר מ-200 ילדים פליטים. בין בתי ילדים אלה היו בתי הילדים בטירת שאבאן שבסן-פייר-דה-פורסאק (אנ'), במרכז צרפת, בהנהלתו של פליקס שברייה, וכן בשאמוני ובאיזיו.
הילדים חונכו והוכשרו בהתאם לגילם. כדי להכין את הילדים לסכנות אפשריות בעתיד, הקדישו מורי הארגון תשומת לב מיוחדת לכישורי הישרדות וחינוך גופני. ב-14 בתי הילדים הזמניים (הארמונות) שקמו בתחילת המלחמה, הן החילוניים והן הדתיים, החלו לקיים חינוך מקצועי בשיתוף עם רשת אורט וכן פעילויות פנאי וספורט. נערכו תחרויות ספורט מאורגנות בתוך הבתים ובין הבתים, כדי למנוע מהילדים חיים של לחץ והסתגרות ולהתכונן לעתיד.
לאחר הבליץ הגרמני על צרפת במאי 1940, אוז"ה צריך היה לארגן את הפינוי של ילדים מאזור פריז כדי להגן עליהם מפגיעות.
בחודשים יוני וספטמבר 1941, יצאו בהנהגתה של אנדרה סלומון שלושה משלוחים שהביאו 350 ילדים מבתי אוז"ה לארצות הברית דרך מרסיי. לאחר מכן הם טופלו בחסות הוועדה לטיפול בילדים אירופיים ונעזרו באגודת הידידים (הקווייקרים). כמעט כל הורי הילדים האלה נרצחו מאוחר יותר על ידי הנאצים. פעילות ההצלה של סלומון המשיכה גם בשנים הבאות, כשהשתתפה בהברחת ילדים לשווייץ ולספרד הנייטרלית.
במלחמת העולם השנייה > התארגנות ב-1942

בתחילת 1942, בשיתוף עם אוז'י"ף (האיחוד הכללי של יהודי צרפת), אוז"ה עבר בהדרגה מעבודה פילנתרופית למשימה של התנגדות הומניטרית. המצב היה שונה באופן קיצוני מאזור אחד למשנהו בהתאם לתנאים של הכיבוש. עם זאת, תחושת סכנה והצורך להתפזר ולהסתיר את הילדים באופן מלא הופיעה רק לאחר מצוד היהודים הזרים ב-16 ו-17 ביולי 1942 באזור הכיבוש הצפוני (בעיקר מצוד ולודרום ד'היב בפריז), וב-26 באוגוסט באזור הדרומי של משטר וישי.
ב-11 בנובמבר 1942 נכנסו הגרמנים לאזור וישי והחליפו את ממשלת וישי. יהודים החלו לעזוב את אזור החוף. בתגובה לכך פתח הארגון מרכזים בלימוז', ניס, מז'ב, סן-ז'רווה ושאמברי. בטולוז פאו וליון, צוותים כיסו את הטיפול במרכזים שבסביבה. פשיטות של הגסטפו בשנים 1943–1944 הובילו למספר רב של מעצרים. בסך הכל, אוז"ה גייס יותר מ-25 רופאים וחמישים עוזרים. מרכז הניהול של הארגון עבר לאזור האיטלקי בשאמברי, כשהמטה בז'נבה דאג להשגת הכסף הדרוש למימון כל הפעולות, שהגיע בעיקר מארגון הג'וינט האמריקאי.